1704 Heron Point Road SW, Ocean Isle Beach, NC 28469 (MLS #20683850) :: Berkshire Hathaway HomeServices Prime Properties
1704 Heron Point Road SW
MLS #: 20683850
1704 Heron Point Road SW Ocean Isle Beach, NC 28469 NWU-klag teen dagblad teruggetrek; transformasie by Puk bespoedig | Maroela Media
Maroela Media het in Maart berig dat die Puk klagtes teen ŉ dagblad ingedien het. Die dagblad moes voor 28 Maart op die klag reageer het.
Die Persombudsman het aan Maroela Media bevestig dat hy die klag ontvang het, maar wou nie enige besonderhede oor die klag beskikbaar maak nie. ŉ Woordvoerder by die Persombudsman se kantoor het aan Maroela gesê die inhoud van die klag kan nie aan die media beskikbaar gemaak word voordat die klag voor die ombudsman gebring is nie. Die twee partye sou glo probeer om ŉ ooreenkoms te bereik.
Die NWU het nie reageer op e-posnavrae van Maroela Media nie.
Volgens Wapad is die klag teen Beeld ingedien ná beriggewing wat in Februarie op die koerant se voorblad verskyn het oor gebare van eerstejaarstudente wat, volgens die koerant, herinner aan die Nazi se “Sieg Heil”-saluut.
Wapad berig Dan Kgwadi, visekanselier van die Puk, het in ŉ brief aan die Persraad geskryf die klag is teruggetrek “tot die bevindings van die ondersoek oor die ‘Nazi-kultuur’ op kampus bekend gemaak word”.
Maroela Media het vroeër berig ŉ ondersoekspan is aangestel om die bewerings te ondersoek. Louis Jacobs, direkteur van korporatiewe kommunikasie, het in daardie stadium in ŉ verklaring gesê die ondersoekspan moet teen 22 Mei aan die raad van die universiteit terugrapporteer, volgens die tydsraamwerk soos vasgestel deur dr. Blade Nzimande, die minister van hoër onderwys en opleiding. Klik hier om die mandaat van die ondersoekspan te lees.
Volgens Wapad het Kgwadi gesê hy het onmiddelik aksie geneem om die klag terug te trek toe hy oor die omvang van die klag teen Beeld ingelig is. Klik hier om die volledige berig in die Wapad te lees.
Intussen verneem Maroela Media prof. Herman van Schalkwyk het Saterdagoggend tydens die Puk se opedag in ŉ ligter luim aan die gehoor gesê hulle hoef nie bekommerd te wees oor transformasie by die kampus nie. ŉ Betroubare bron, wat anoniem wou bly, het aan Maroela Media gesê Kgwadi het daarop reageer en gesê die “statistiese demografie” by die kampus is nie reg nie, en die proses sal versnel word. “Daar is ŉ siening dat dinge nie so erg is nie. Dit ís so erg,” het Kgwadi glo gesê.